text:
Spa-a thawk tura Mizo thalaite lâk tumtu Naga pahnih an man
Aizawl Police Station-a police-te sawi danin, Aonupsi Jamir leh Khuisang Ragui te hi Mizo thalaite Bangalore-a Four Fountain Spa-a thawk tur mipa 20 leh hmeichhia 12 lak tumin October 5, Nilaini khan Aizawl an rawn thleng a; nimin khan interview an buatsaih a ni.
Nimina interview-ah hian Mizo thalai 80 vel an inlan a, chung zinga mi 16, mipa 13 leh hmeichhia 3-te chu lak an ni. Four Fountain Spa-a thawk tur an lakte atang hian security deposit Rs. 3,000 an phut a, hei hi an lak zinga mi pakua chuan an pe hman a; mahse police-te'n an man rual hian, security deposit an pek tawhte chu chhuhsak nghal an ni.
Police-te sawi dan chuan, Zycron Management Service hian Mizo thalaite hnenah hian, Four Fountain Spa-a thawk tur an lakte chu thla thum training tir an ni ang a, an training chhungin thla khatah Rs. 3,000 an hlawh ang a, an training zawh atangin Rs. 6,000 hlawh turin an sawi a ni.
Police-te chuan, spa-a thawk tura Mizo thalaite lak tumtu firm, Zycron Management Service hian company registration an nei lo tih an sawi a; thawktu an lâksak tur, Four Fountain Spa nena inremna mumal taka an siam hmuh tur a awm lo niin an sawi bawk.
Zycron Management Service mite hian Aizawlah spa-a thawk tur lak an tum thu leh an lakah fimkhur a ngaih thu, CHAN chuan Mumbai atanga an dawn avangin, police hotute an hrilh a; police hotute thupek angin, Aizawl PS-a police-te'n an man a, an man lai hian CHAN leh Zarkawt branch YMA hruaitute'n an tawiawm. Aonupsi Jamit leh Khuisang Ragui te hi ILP nei loa Mizorama lut an ni a, police-te chuan ILP dan bawhchhiat tiin an 'charge' a ni.
Nimina Court-a hruai an nih hian, Court chuan Rs. 50 chawitirin, an chhuah zalen a; mahse police lamte chuan Aizawla an awm reng chu mipui tan a him loa an hriat avangin, haw nghal turin an ti a, an hawna tur maxi-cab ticket-te pawh buaipuisakin, nimin tlai khan an hawtir nghal a ni.
Source: Vanglaini


c: text/html

text:
Thlalak
Posted by Hriatpuia Pa
Hun rei pawh a la ni lo. Chawlhni zingah, thlalatu kan ko va, chhungkua kan awm kim thap a. Pawn ni engah thutthlengsei kan chawi chhuak a, Nu leh Pa leh a naupang ber thutthlengseiah an thu a, midangte chu a hnungah ding chungin, a upat dan indawt emaw, a san dan indawt emaw khan kan han inrem a. Thlalatuin ngun lutukin min tin a, 'One, two..' a tih laite kha chuan kan thaw tha ngam tawh mang lova; a hmeh lai taka kan lo maimitchhin palh kha chuan kumkhuaa maimitchhin hlen kha a nih tawh avangin a 'three' lai taka chhing lo tura inrin reng a ngai thin a nih kha.
Chutianga thla kan lak hnu thla khat dawnah thlalatu kan han hmu fuh hlauh a, 'Kan thlalak a chhuak ve tawh em?' kan han tih dek dek te khan, thlalatu lar tak a nih lem loh phei chuan, 'Roll film ka la hmet zo lo,' tihte kha a chhanna kan dawn a ni ta thin a, a va nghahhlelhawm thin tak e aw! Beisei tawh loh hnuah a rawn chhuak a, copy khat chauh a rawn siam, kan en laih laih a, print belh leh turin kan han ti a; a rawn print leh kha chuan a hmaa mi kha tlemin a tluk lo deuh hlek zel thin lehnghal a.
Thlalatuin a hmeh laia lo awm dik loh deuh chuan kan beisei loh deuhvin a lo chhuak a, a inchhirawm vawng vawng a, siam that leh ngaihna a awm tawh lo. Chu mai chu a la ni lo, thlalatu tan pawh khan fimkhur a ngai, a camera-a eng a luh palh hlauh chuan a zavai chhiat a, chhungkaw tam tak thlalak kha a vai chhiat puk a, channa hlir, channa hlir a ni tawh mai.
Duh hun hunah thla lak theih a ni lova, inchei nalh lai pawh ni engang mahse thlalatu a remchan loh chuan a ngaihna a awm lo. Chu chu thuhran, tunlai angin Camera-ah LCD screen vuah a la ni ve lova, kan en let leh mai theih a nih ngai loh avangin eng angin nge a rawn chhuah dawn hriat lawk theih a ni lova, a hmeltha leh chhia kan inang vek a, a chhuah hun kha kan nghak tlang ngawt ngawt mai thin a ni.
A lo chhuak ta ngei a. Thlalatu tharlam deuh, a camera chinchang la hre tam lo lak a nih phei chuan beisei loh deuhva chhuak kha a tam thin. Uluk fein kan indawh a, ka lang chhia ang tih hlau takin kan thaw tha ngam lova, nalh theih tawpa kan hriat angin kan han awm theuh va. A lo chhuah chiah kha chuan kan mit chin chunglam zawng hek ta vek te, taksa chanve sen ta rem rum te, engnge a nih hriat theih map lohva paw reu ruau ringawtte pawh a rawn chhuak ta thin a nih kha.
Thlalak bawmah, a film roll nen an rawn dah ngei a. Kan en dan dan a, a copy siam pun tur duh kan han thlang a, a nuam ve mai mai thin. Khang hunlai khan thlalak a hlu a, thlalatu an hlu a, Album nei hnem thei nihte kha changkanna chikhat a ni a. Anmahni chauh lanna thlalak kan neihsak theih nulate nen kha chuan kan in chu-kha ve fe tawh a ni tlangpui thin!
Thil danglam chakzia hi sawi thiam pawh a har zawk. Keini hriat phak chin ringawtah pawh hian a inlumlet nasa lutuk. Ka Ni pasalin a thlalakna a rawn keng a, thla la tura kan din thap a, hnuai lam a bih ngar ngar lai kha a la rei lo hle. Kha thlalakna kha engnge a hming pawh ka hre lo. Ka va bih ve a, a nih ang ang khan, 'kalar' ngat khan kan lang a, mahse a rawn chhuah chuan kan thlalak kha chu a dum leh var vek kha a ni bawk si a, mak ka ti em em kha a ni a. Tunah chuan khangte kha a mak leh tawh miah lo! A mak zawk mang e!!
Digital Camera a rawn chhuak a, duh duh an hmet a; an duh loh loh an paih leh a! Thlalak print chhuah a, inthawn vel pawh khan a daih rei lo. Computer-ah kan dahlut a, kan duh lai te chauh lo chu kan print chhuak ta mang lo. Mobile phone a lo chhuak leh a, a buaithlak zawk ta hial. Lak loh tur tur an la a, mi hmuh loh tur tha tha kha miin an hmu ta a, a pawi khawlo zo ta zeuh zeuh mai.
He khawvela kan awm chhung hi chuan khawvel hmasawnna hian, kan duh emaw duh lo emaw, eng hunah emaw chuan min rawn thlen chilh ve lo thei lo. He khawvel changkan leh than zelnain a ken tel thilte hi a tha zawnga hman dan kan inzirtir thuai thuai zel a ngai niin a lang a. A ni lo zawnga hman dan hi chu kan thiam nghal mai zel a, a tangkai zawnga hmang tur leh keimahni leh kan ram tana hlawk zawnga hmang thei tura lo intahhriam hi mi fing zia a nih hmel a, chutiang tura mahni tu leh fate lo inralrintir chu Nu leh Pate mawhphurhna a ni ngei ang a. Khua leh tuite tana a tha zawnga hman a nih theih nana hma la tur pawh Sorkar thuneitute an ni ngei ang.

robotstxt: allowed

filter: keep


text:
J Zawn hmuh harsat hmel: "Nilaini-ah khan ka fanu USA kal turin Khatla-Guwahati-Delhi-New Delhi-New York inkarah a purse a tibo a, a hmu chuan min han pe teh u. Mitvar man kan lo ang che u."
- 9436159317
J Hetia ngaih bik pawh nei lova kan lung a'n len vang vang hian Amitab Bachchan kan lo ngai tlangpui tih psychologist-te chuan an hmuchhuak.
- 9862507242
J Hrisel loh miau chuan rilru pawh a lo fim lo thei khawp mai; thawk khat lai khan kan nu hi ka'n ringhlel tlat mai pek a, kan fapa neichhun meuh pawh a fa a nih lo ka ring thin. "I fa a ni lo ang, min bum a ni," tiin patling ka'n ang phiar phiar thin mai chu, hetia ka lo hrisel leh tak hnu hian nuih a zain a zahthlak duh ang reng khawp mai!
- 9612698042
(Hetianga mahni chanchin dik tak tarlang ngamte hi fiamthu thiam, rilru zau tihna an tih thin kha.)
J Nula rim lai chuan sana aiin calendar zawk en ila len rei a awl!
- 9862375770
J Keini'n motor kan neih ve meuh chuan mi hian kea kal an lo intihhmuh hman tawh ang!
- 9612589095
J Thailand-ah khian Burma ram atanga raltlan an tam hle a, refugee camp-ah an dahkhawm thin a, chutiang chu 'Kawl Centre' an ti.
- 9612566920
J Technical entrance exam result pawh tidik thei lo sorkar hian chhiarpui-ah phei chuan tihdik loh an ngah ngawtin a rinawm!
- 9436140037
Monday, May 24, 2010
Nui Lawks 55
Subscribe to: Post Comments (Atom)


text:
EMERGENCY MEETING KONA
25th March, 2015
Tarik 21 March, 2015 zan khan Barak Valley Joint Headquarters, Hmar Students’ Association (HSA) President Lalthuthlung Hmar chu Hmar ramhnuoimi haiin a in anthawk ko dawkin, hmun danga thuoiin an vuok zeka hliem na tak a tuor a. Hi le inzawm hin hung tlung ding tarik 28 March, 2015 khin Hmarkhawlien ah Emergency Meeting ko a nih. Hi huna thang seng dingin HSA General Headquarters, Joint Headquarters le Branch thuoituhai inhriettir ei nih.
Sd/-
(Lalthlamuana Hmar )
President
Sd/-
(L. Rothanglien Khawbung)
General Secretary
HMAR STUDENTS’ ASSOCIATION
GENERAL HEADQUARTERS


text:
Ka ruah tik ah, ka lung nih a phan lo
Arfi le khuadawm le khuari hna nih khin
Na thilti khawhnak kha an langhter ko
Ka khamhtu Bawi, nangmah kan thangṭhat ko
Zeitluk in dah na lianngan ko
Ka khamhtu Bawi, nangmah kan thangṭhat ko
Zeitluk in dah na lianngan ko
Fing le tlang le, ramlak ah ka chawh tik ah
Thingkung cung vate aw dawh ka theih hna
Tlangsang cung in, Khua le ram ka vung cuan i
Tiva te le thlizil thawng ka theih hna
Pathian nih a fapa kha zuah hin loin
Kei mah ca thihawk ah a run thlah cang
Vailam cung ahka sualnak kha a phorh i
Sualnak chungin ka luatnak hnga a thi
Thangṭhatnak he Khrih nih a ratṭhan tikah
Lawmhnak inn ahcun a ka kalpi lai
Khi tikah a hmaiah kun in ka biak lai
Pathian na lianngannak kha ka chim lai


text:
Ziaktu: H.Zate, Hmar Rûn.
- www.hzate.in
Part - 3
Min hawsan hnu chuan ka intifai a, ka intihfai zawh chuan mu turin khumah ka lawn a. Ka phone ka en chu a thuthawn hi a lo awm a. A tana ka inhlan leh a tana ka vul vanga lawmthu min hrilh pahin rinawm tlat turin min ngen a. Darkar khat dawn WhatsApp a kan inbiak hnu chuan mut zai kan rel ve ta a. Ka han mu chu ka muhil thei lêk lo mai a, ka rilru-ah thu tam tak a rawn lut zut zut a, amah ka vei em em ringawt mai a ni.
'Engvanga a tana khatianga awlsama inhlab mai nge ka nih? Min ngainêp viau mai ang em? Min phatsan leh si ang em? tih vel te ka rilruah a lo lut a. Ka ngaiin ka thlahlel ngawih ngawih mai bawk si. Keimah hi ka inhrethiam lova, ka awm dan zawng zawng hi mak ka ti a ni ber mai a ni.
Ka tal ka tal a. Ka hriat loh hlanin ka lo muhil a. Ka harh meuh chuan zing lam dar 5:30 a ni der tawh. Ka phone ka en chuan a thuthawn a lo awm a, "ka hmangaih che. Rinawm takin aw! Krismas chibai le!" tih hi a lo awm a, "kei pawhin ka hmangaih che. awle, ka rinawm reng ang." tih chu ka thawn ve ta a.
Krismas ni chu hlim takin chhungkaw kimin kan hmang ve a. Mahse, zanah erawh min rawn biaa, lenchhuah pui atan min sawm dawn emaw ka tih laiin, "zaikhawm ang aw." a rawn ti daih mai a, mak ka ti ang reng khawp mai. Egmah ngaihtuah chiang lo chuan, "khawiah?" ka ti hu a.
"in kohhran zaikhawmnaah"
"i duh tak tak a maw?"
"duh lo ila ka sawi nang aw. ka lo kal ang aw?!"
"i peih phawt chuan le"
"awle, in inkhawm ban hunah min lo hrilh la ka rawn kal ang."
"awle, muah!"
"muah!"
Kan inbiak zawh chuan a duhzawng leh nalh a tih dan tur ber chuan ka insiam a, ka inchei mawlh mawlh a. Zan dang ai zawngin ka inulukin ka hria. Inkhawm tur chuan ka chhuak a. Inkhawm lai chuan engmah ka rilruah a awm lo amah chauh lo chu. Inkhawm kan bang a, thingpui sa ver vawr kan inzawh chuan ka call a, "lo phei tawh la." ka ti a. "awle. In biak in kawtah min lo nghak la," tih pahin phone a dah a, Kan biak in kawt kawngpuiah ka lo nghak a. Ka nghahhlelh vang nge ni lo thleng har ka ti riau mai a. Khua a vawt ve vur bawk nen a hrehawm lek lek a ni. Mahse, duh ber nghak ka ni miau a a zie deuh. Chutia rei fang ka nghah hnu chuan a rawn thleng a, kan inkuah chawt a. A thim laiah ka hmui min fawp zauh pahin kan zaikhawmna lamah chuan kan kal ta a.
A hmun kan thlen chuan mi an lo awm ṭhap tawh a, an zai tui hmel khawp mai. Kan lut a, a hnung lamah chuan kan ṭhu a. Ṭhian ṭhenkhatin min hmu a, mak an tih hmel. Anni aiin ka chhungte'n zaikhawma ka tel ve ta mai kha mak an tih hmel zawk. Ngaihtuah chiang lova min sawmna ka lo aw liam puat kha ka inchhir leh hnuhnaw. Kan zai a, hla dang an la a, kan sa zel a. Duh ber bula awm ka ni bawk a, nuam ka ti ngei mai. Kan inkarah ka kut chu a hmer leh ṭhin a, min thlah reng a tum lo. Min thlakhlel hmel hliah hliah hian ka hria.
Khang hun kan hmante kha a nawm vang nge nina rei lo riau hian ka hria. Keimah vangin ruai pawh kan kohhran lamah a rawn ṭheh a. Krismas chu kan kohhran lamah a hmang reng ang vel a ni.
Kumhlui thlahni a ni a, Ka tunhma nun ang chu nise nuam tinreng chen a, khawvel chen tumin ka ṭhiante nen khawi lai tlang remchangah emaw kan phusa nasa viau ang. Mahse, A ni nen erawh a dang tlat. Tlai ni tla tur chu kan thlir liam ngei mai a. Mahse, a dang tlat. A nun a buai thu leh a nuna thil inthlak a tam ziate, a tunhma nun kalsan a tum laia kei min tawn thute, urlawk zana kan awm dana a inthiam theih loh zia leh hrehawm a tih thu a sawi a. Keimah lamah chuan inthiam loh phah lo turin ka hrilh ve ngial a. Mahse, keimah ringawt ni lovin ama nun leh Pathian inkar lam a nih thu a sawi a. Kei pawh Bible chhiar ngun turin min hrilh a. Ka aw ve tawp tawp ringawt a , mahse, ka zawm pawh ka ring chuang lo. Kan haw dawn chuan an inah kala a chhungte hmuhpui turin min sawm , ka nial viau naa, "min lo nghak vek ang." a tih tlat vangin a sawmna chu ka pawm a, an in lam pan chuan kan kal ta a.
An in kan thlen chuan a chhungte an lo awm ṭhap a. A nu, a pa, a pi leh pu, a farnute leh a unaupa te an lo awm a, fel leh hawihhawm takin min lo bia a. Min chibai pahin an insawi sap sap a, an mo ni mai tur ang mai hian min en a, ka zak zawk. Mahse, an felin an nelawm a, an chhungkaw boruak a nuam lutuk. Chaw ei tura min lo nghah thu an sawi a, ka hnial viau naa hnial theih a ni lo. Sawi lawk leh insawm lawkna awm miah lova chaw ka ei ta mai chu mak ka ti a, ka inthlahrung khawp mai. Zak theilo min tih ka hlau si a, awm dan tur pawh ka thiam lo a ni deuh ber mai. A pa lah chuan, "kan monu tur chu" tiin duhsak em emin ei tur min pe lehnghal a. Mahse, a hnua a sawi leh danin, "ka sawm lawk che chuan i duh ka rinh si lo, khati ang khan ka ti ta mai a nih kha." a ti a. An ruahman lawk vek a lo ni a, mak ka ti leh hnuhnaw.
14 January 2018 | Aizawl
chhunzawm tur..


text:
Introduction to SQL:
SQL chu Computer language innghahna
bulpui (Standard) pakhat, database
luhchilhna (accessing) leh
khawihdanglamtheihna (manipulating)
atana hmante innghahna bulpui
chu a ni a. Heng standard te hi an siamchhuah kum apiang kha standard
version anga hman ve mai a ni. Chumi awmzia chu kum 2003 ah khan SQL standard
thar siamchhuak ta se, chu standard a
chu a hnu kum engemawzat thleng pawhin hmang reng mahse standard thar an
siamchhuah leh loh chuan an innghahna chu 2003 Standard a ni reng mai dawn a ni.
Eng nge ni SQL chu?
1)
SQL chu Structured Query Language lam tawi a ni.
2)
SQL chu database va luhchilh (access) nana hman a ni.
3)
SQL chu ANSI standard computer language pakhat a ni.
4)
SQL chuan database chu queries hmangin a va khawih
danglam thin a ni.
5)
SQL chuan database-a data te a va la chhuak thei a.
6)
SQL chuan database-ah data thar a dahlut (insert) thei
a.
7)
SQL chuan database-a data awmsate (records) a paih
(delete) thei.
8)
SQL chuan database-a data awmsa te a khawihdanglam
(update) thei a ni.
SQL chu computer language innghahna bulpui (Standard) pakhat a ni.
SQL chu ANSI (American National
Standards Institute) in Computer Language, database luhchilhna leh
khawihdanglamna tura siamte innghahna atana a siam a ni a. SQL statement-te chu
database-a data va lak chhuah nan leh va khawihdanglam nan hman a ni. SQL hi
database program hrang hrang MS Access, DB2, MySQL, Oracle, MS SQL Server,
Sybase, Firebird leh a dang dangah hman theih vek a ni.
Amaherawhchu,
SQL language siamchhuah hrang hrang (version) a awm tih erawh hria ila,.
Chungte chuan SQL standard awmsa, heng- SELECT, UPDATE, DELETE, INSERT, WHERE
leh a dangte bakah hian anmahni pualin extension hran an nei ve leh a ni.
SQL Database Table te
Database reng reng chuan table
pakhat emaw a aia tam emaw an nei thin a. Heng table te hi hming awmze nei pek
vek thin an ni (Entirnan: sikul, student, subject ).Chung table te chuan data
dahluhin a siam records (rows) an tih chu a lo nei ta thin a ni.
Table pakhat ‘student’ tih chu
entirnan hmang ila:
A chunga table hian records(rows)
pathum (row pakhat hi mipakhat tan zel) a nei a, tin column pali (Last Name,
FirstName leh Pawl) a nei bawk.
SQL Queries
SQL hmang hian database chu kan
va pawh thei a, kan va chawk let vel thei a, tin database-a data awmte kan va
la chhuak theiin, Result Set an tih chu a rawn pe chhuak ta thin a ni. Hetianga
kan tih dan
vel a hi Query kan
tih tak chu a ni ta a ni.
A hnuaia query pakhat hi en I la:
SELECT Last Name FROM student;
He query hian a hnuaia mi ang
hian result set a rawn pe a:
Heta kan hriattur pakhat chu database system
thenkhatah chuan SQL Statement tawpa semicolon awm hi a ngai kher lo a. Mahse
tihthana neih a that avangin semicolon hi kan hmang char char dawn a ni.
SQL Data Manipulation Language
(DML)
SQL (Structured Query Language hi
query-te siam
nana thu awmze nei leh kalhmang neia remkhawm (syntax) a ni a. Mahse SQL language hian syntax dang
update, insert leh delete tih ang te a huam tel vek tho a. Heng query leh update command belhkhawm hian
Data Manipulation Language (DML), SQL bunghrang chikhat chu a siam a ni.
Hrilhfiahna tawitete lo en ila:
SELECT - database table te tangin data a va la chhuak a.
UPDATE – database table-a data awmsa chu a va tidanglam.
DELETE – database table-a data awmsa te a paih.
INSERT INTO – database table-ah data thar a dahlut thin.
SQL Data Definition Language
(DDL)
SQL bung hrang pakhat Data
Definition Language (DDL) chuan database-ah table thar a siamin table awmsa te
paih theihna turin
phalna a pe a. Tin, DDL hmang hian database-a indexes (keys) tih te table hrang
hrang te inzawmdan bikte, leh database-a table hrang hrang te inlaichinna te a
siam theih bawk.
DDL statement pawimawh tak tak te
chu:-
CREATE TABLE – database-ah table thar a siam a.
ALTER TABLE – database-a table te a siksawi kualin a tidanglam.
DROP TABLE – database-a table awmsa a paih.
CREATE INDEX – database table-ah chuan index (search key) a siam.
DROP INDEX – index a paih.
SQL STATEMENTS
SELECT Statement
SELECT Statement hi table-a data
awmsa va lakchhuahnan hman a ni. Result table-ah a a thu va lakchhuahte chu a
stored-a chu chu result set tih a ni.
Syntax:
SELECT column_name(s) FROM table_name;
SQL statement te hi case
sensitive a nil ova chuvangin hawrawp te leh hian I hman kha a in ang reng.
Entirnan: SELECT leh select chu a
hnathawh a in ang reng a ni. Mahse CAPITAL hman thin hi tihthanah neih a tha e.
SELECT Entirna:
Database table “student” tih
atanga columns – Last Name leh FirstName la chhuak turin a hnuaia mi ang hian SELECT statement
hmang la.
SELECT Lastname, FirstName FROM
student;
Database table “student”:
Result:
Student table atanga column zawng
zawng lachhuak tur chuan column hming te aiah khan * symbol hi hman mai tur a
ni. Hetiangin:
SELECT * FROM student;
Result:
Result Set:
SQL query kan siam atanga result kan hmuh chu result-set
ah a indahkhawm (stored ) thin a. Database software system zawng zawng hian
result-set-a data te chu programming function hrang hrang hmangin entheihna a
nei vek a, heng- Move-To-First-Record, Get-Record-Content, Move-To-Next-Record,
etc.
Amaherawhchu, Programming
function lam chu tun tumah chuan kan
sawi hrih lo ang.
SQL statement tawp a semicolon
Tumkhatah SQL statement pakhat
aia tam kan siam chuan, SQL
statement tinte daidanna atan semicolon hi hman a ni. Database program thenkhat
MS SQL Server , MS Access-ah te chuan statement tawp-ah semicolon hman kher a
ni ngai lova. Program thenkhatah erawhchuan hman ngei ngei tur a nithung.
SELECT DISTINCT Statement
DISTINCT keyword hi table-a thil
in ang awmteuh zingah khan a mal chauh lakchhuah nan hman a ni.
SELECT statement hian table
column-a thil awm zawng zawng a la chhuak a, table column-a thil in ang awm teuh zing a
pakhat te chauh kan
lak chhuah duh chuan SELECT zawhah DISTINCT hi belh mai tur a ni.
Syntax:
SELECT DISTINCT column_name(s) FROM
table_name;
DISTINCT keyword entirna:
A hnuaia mi ang hian table pakhat
“student” chu kan
nei a. SELECT statement pangai angin query kan siam anga: SELECT * FROM student;
A chung table atang hian sikul in
ang Gov’t H/S tih chu hmun thum ngawtah kan
hmu a. Sikul column atang hian sikul
hming hrang chauh kan
la chhuak duh ta a. A hnuai a mi ang hian SELECT DISTINCT statement chu kan siam ang:
SELECT DISTINCT Sikul FROM student;
Result:
Tunah chuan result-set-ah Gov’t
H/S pakhat chiah kan
hmu tawh a ni.
SQL WHERE Clause
WHERE clause hi table row-ah emaw
column-ah emaw kan
duhlai chin leh duhlai bik select nan hman a ni.
Table
atanga a chin nei emaw, khaikhinna hmang emaw a kan select duh chuan SELECT statement ah
WHERE clause hi belh mai tur a ni,.
Syntax:
SELECT column FROM table
WHERE column operator value;
WHERE clause-ah hian a hnuaia
operators hrang hrang te hi hman theih a ni:
SQL version thenkhatah chuan   aiah != hman a ni.
WHERE Clause hmanna te:
Student table atanga Gov’t H/S a
awm zirlaite lachhuak tur chuan SELECT statement-ah WHERE clause kan belh a ngai a ni.
Hetiangin:
SELECT * FROM student WHERE Sikul = ‘Govt H/S’;
Student table
Result:
Quotes:WHERE clause-a kan
hriat tur pakhat chu operator hnua thu kan
dah Govt H/S hi single quotes hmangin kan kualkhung a ni.
SQL hian thu kualkhung nan single
quotes a hmang a ni. Number ang chi erawh quotes hmang hian kualkhung kher a
ngai lo.